May 17,2018
కొత్తగా 500 కొలువులు: నెస్‌ డిజిటల్‌
నవతెలంగాణ, వాణిజ్య విభాగం: నెస్‌ డిజిటల్‌ ఇంజినీరింగ్‌ సంస్థ హైదరాబాద్‌లో తమ సరికొత్త ప్రాంగణాన్ని ప్రారంభించింది. సమీకృత డిజిటల్‌ వేదికలను, ఎంటర్‌ప్రైజెస్‌ సాఫ్ట్‌వేర్‌ను అందించే నెస్‌ డిజిటల్‌ సంస్థ ఈ సంవత్సరం కొత్తగా 500 మందిని కొలువుల్లోకి తీసుకోనుందని ఆ సంస్థ అధ్యక్షుడు వినరు రాజ్యాధ్యక్ష తెలిపారు. గ్లోబల్‌ రేటింగ్‌ సంస్థ ఎస్‌ అండ్‌ పీ కోసం ప్రస్తుతం హైదరాబాద్‌ కేంద్రంలో 350 మంది ఉద్యోగులు పని చేస్తున్నారని.. ఈ సంఖ్యను డిసెంబరు ముగింపు నాటికి రూ.850కి చేర్చనున్నట్టుగా ఆయన వివరించారు. తమకు ప్రపంచ వ్యాప్తంగా మొత్తం 16 డెవలప్‌మెంట్‌ సెంటర్లు ఉండగా.. అందులో నాలుగు భారత్‌లోనే ఉన్నట్టుగా ఆయన వివరించారు. మంబయి, బెంగళూరు, చెన్నై, హైదరాబాద్‌లలో కలిపి మొత్తం 1800 ఉద్యోగులు సంస్థలో పని చేస్తున్నట్టుగా ఆయన వివరించారు. హైదరాబాద్‌లో కొత్తగా ఏర్పాటు చేసిన లక్ష చదరపు అడుగుల విస్తీర్ణంలోని డెవలప్‌మెంట్‌ సెంటర్‌లోకొత్తగా అందుబాటులోకి వస్తోన్న ఆర్టిఫిషియల్‌ ఇంటెలీజెన్సీ, రోబోటిక్స్‌, ఎంఎల్‌ తదితర ప్లాట్‌ఫాంలపై అప్లికేషన్‌ డెవలప్‌మెంట్‌ కార్యకలాపాలు నిర్వహించనున్నట్టుగా ఆయన తెలిపారు.
మీ స్నేహితులకు రికమెండ్ చెయ్యండి